Kenha inda ki ka obi ta papiado de uzo de Maizena na kabelo?
Maizena (amido de midju), hora ki uzado na hidratason, é ta dexa kabelo bem macio, forte, é ta parte volume e é ta hidrata fios dretu.
Receta é simples:
1 kudjer de sopa de Maizena
½ Chávena de agu
Mustura dreto Maizena ku agu e leba pa lume ti ki fika um papinha.
Usu pa Hidratason
Mustura kuantidade necessário de papinha de Maizena ku máskra de hidratason ki bu ta kustuma usa, poi um kudjer de sopa de mel de abelha ou um ampola de vitamina. Kes 2 ultimos ingredientes bu ta poi si bu kré, mas ka é mesmo necessario.
Usu na fase de Nutrison
Mustura kuantidade necessário de papinha de Maizena ku bu creme de hidratason habitual, poi um kudjer de sopa de azeite, mantega de karité ou kualquer otu óleo 100% vegetal ki bu teni na kaza. També bu pode poi 1 kudjer de chá de óleo de amêndoa doce ou de rícino.
Dipos de laba kabelo ku champoo, poi kel mistura na kabelo e deixal agi pa 20 min. Dipos tra e poi amaciador e pa finda komu sempre ( usa um kreme de pentia , gel ou otru kusa ki bu ta kustuma usa).
Expresso das ilhas
kea_Latn kea_Latn por_Latn glg_Latn epo_Latn kea_Latn ast_Latn kea_Latn ast_Latn por_Latn kea_Latn por_Latn